DECIZIA COMISIEI
din 26 martie 2007
de modificare a Deciziei 2006/594/CE de stabilire a unei repartizări orientative, pe stat membru, a creditelor de angajament în temeiul obiectivului de convergență pentru perioada 2007-2013 cu privire la Republica Bulgaria și România
[notificată cu numărul C(2007) 1290]
(2007/191/CE)
COMISIA COMUNITĂȚILOR EUROPENE,
având în vedere de Tratatul de instituire a Comunității Europene,
având în vedere Regulamentul (CE) nr. 1083/2006 al Consiliului din 11 iulie 2006 de stabilire a anumitor dispoziții generale privind Fondul European de Dezvoltare Regională, Fondul Social European și Fondul de coeziune și de abrogare a Regulamentului (CE) nr. 1260/1999 (1), în special articolul 18 alineatul (2),
întrucât:
(1)
Prin Decizia 2006/594/CE (2), Comisia a stabilit o repartizare orientativă, pe stat membru, a creditelor de angajament în temeiul obiectivului de convergență pentru perioada 2007-2013.
(2)
În urma aderării Republicii Bulgaria și a României, trebuie stabilită pentru aceste state membre repartizarea orientativă a creditelor de angajament pentru regiunile eligibile să beneficieze de fondurile structurale în temeiul obiectivului de convergență.
(3)
Prin urmare, Decizia 2006/594/CE trebuie modificată în consecință.
(4)
Din motive de claritate și certitudine juridică, prezenta decizie se aplică de la data aderării Republicii Bulgaria și a României,
ADOPTĂ PREZENTA DECIZIE:
Articolul 1
Decizia 2006/594/CE se modifică după cum urmează:
1.
Anexa I se înlocuiește cu anexa I la prezenta decizie.
2.
Anexa III se înlocuiește cu anexa II la prezenta decizie.
Articolul 2
Prezenta decizie se aplică de la 1 ianuarie 2007.
Articolul 3
Prezenta decizie se adresează statelor membre.
Adoptată la Bruxelles, 26 martie 2007.